ཁྱི་སྐྱག་ལགས།གསོལ་ཇ་མཆོད་སྒྲོལ་མས་འཛུམ་དམུལ་དམུལ་ངང་ཁྱི་སྐྱག་གི་མགོའི་ཐོག་གི་ཉལ་ཆས་ཚུར་འཐེན་བཞིན་སྨྲས།ཁོས་སྟོད་ཡར་དགྱེ་བ་དང་འབྲེལ་མིག་འཕུར་ཙམ་བྱས་རྗེས།ཇ་བསྲུབས་མ་སེར་ཐིང་ངེར་བླུགས་པའི་ཇ་དཀར་ལག་ཏུ་བླངས་ནས་ཇ་བཏུང༌།ཁྱི་སྐྱག་ལགས་སྒྲོལ་མས་ཉལ་ཁྲིའི་ཟུར་དུ་བསྡད་དེ་མགོ་གུག་གུག་ངང་སྨྲས།ང་ལ་དགོངས་པ་མ་བཞེས་ནའང༌།ཁོག་ནང་གི་ཕྲུ་གུ་ལ་དགོངས་པ་བཞེས་ཏེ།ཕྱི་ལ་འཁྱམས་ཏེ་བཞེས་རག་མ་མཆོད་རོགསཁོས་མ་འདོད་པའི་སྣ་ཤུ་ཞིག་དང་བཅས་ཇ་དཀར་བཞག་སྟེ་ཡང་སྐྱར་ཉལ་ཆས་མགོ་ལ་གྱོན་ནས་ཉལ།ཁྱི་སྐྱག་ལགས།སྐུ་མཁྱེན།དགོངས་པ་བཞེས་རོགས།ཁྱེད་ཀྱིས་རྟག་པར་འདི་འདྲ་གནང་ན།ངས་སྡུག་རུས་ཐུབ་ས་མ་རེད